ai4bharat/Pralekha huggingface dataset:
સ્વાસ્થ્ય અને પરિવાર કલ્યાણ મંત્રાલય
ભારતના ત્રીજા ક્રમિક દિવસે દૈનિક નવા કેસ 1 લાખથી ઓછા
ભારતનો એક્ટિવ કેસ લોડ 60 દિવસ પછી વધુ ઘટીને 12 લાખથી પણ ઓછા થઈ ગયો છે
સળંગ 28મા દિવસે પણ દૈનિક ધોરણે નવા કેસ કરતાં નવા સાજા થનારાનો આંકડો વધારે નોંધાયો
રિકવરી રેટ સતત વધીને 94.77 ટકા થયો
દૈનિક પોઝિટીવિટી દર 4.69% થયો જે સતત 17 દિવસથી 10%ની નીચે છે
ભારતનું સંચિત રસીકરણ કવરેજ 24 કરોડથી વધુ છે
છેલ્લા 24 કલાકમાં ભારતમાં 94,052 નવા કેસ નોંધાયા છે. દેશમાં હાલમાં સતત 3 દિવસ થી 1 લાખથી ઓછા દૈનિક નવા કેસ નોંધાયા છે. જે કેન્દ્ર, રાજ્યો/કેન્દ્રશાસિત પ્રદેશોના સહયોગી અને સતત પ્રયત્નોનું પરિણામ છે.
ભારત સક્રિય કેસોમાં સતત ઘટાડો નોંધાઈ રહ્યો છે. દેશનો સક્રિય કેસ લોડ આજે પણ 11,67,952ની સપાટીએ છે. સતત સાત દિવસો માટે કેસલોડ 20 લાખથી નીચે રહ્યો છે.
છેલ્લા 24 કલાકમાં વધુ 63,463 દર્દીઓનો ચોખ્ખો ઘટાડો થયો છે અને દેશમાં આજદિન સુધીમાં નોંધાયેલા કુલ પોઝિટીવ કેસમાંથી સક્રિય કેસોની સંખ્યા 4.00% રહી છે.
ભારતનો દૈનિક સાજા થવાની ટકાવારી સતત 28મા દિવસે દૈનિક નવા કેસની સરખામણીએ આગળ વધી રહી છે. છેલ્લા 24 કલાકમાં 1,51,367 દર્દીઓ સાજા થયા હોવાનું નોંધાયું છે.
છેલ્લા 24 કલાક દરમિયાન એક દિવસમાં નવા નોંધાયેલા કેસોની સરખામણીએ સાજા થયેલા દર્દીઓની સંખ્યા 57,315 વધારે નોંધાઇ છે.
મહામારીની શરૂઆતથી આજદિન સુધીમાં કોવિડ-19ના કુલ પોઝિટીવ થયેલા કેસોમાંથી 2,76,55,493 દર્દીઓ સાજા થઇ ગયા છે અને છેલ્લા 24 કલાકમાં 1,51,367 દર્દીઓ સાજા થયા છે. જેને કારણે એકંદરે સાજા થવાનો દર વધીને 94.77% થયો છે.
છેલ્લા 24 કલાકમાં દેશમાં 20,04,690 પરીક્ષણો કરવામાં આવ્યા છે અને આજદિન સુધીમાં થયેલા કુલ પરીક્ષણોની સંખ્યા 37.21 કરોડ  થઇ ગઇ છે.
એક તરફ, દેશમાં થતા પરીક્ષણોની સંખ્યામાં વધારો કરવામાં આવ્યો છે અને બીજી તરફ સાપ્તાહિક ધોરણે કેસોની પોઝિટીવિટી હાલમાં 5.43% નોંધાયો છે જ્યારે દૈનિક પોઝિટીવિટી દર ઘટ્યો છે અને આજે 4.69% નોંધાયો છે. સળંગ 17 દિવસથી આ દર 10%થી નીચે જળવાઇ રહ્યો છે.
દેશભરમાં ચાલી રહેલા કોવિડ-19 રસીકરણ અભિયાનના ભાગરૂપે આજદિન સુધીમાં દેશમાં કોવિડ-19 વિરોધી રસીના કુલ 24 કરોડ ડોઝ આપવામાં આવ્યા છે. આજે રાષ્ટ્રવ્યાપી રસીકરણ ડ્રાઇવ હેઠળ છેલ્લા 24 કલાકમાં 33,79,261 રસીના ડોઝ આપવામાં આવ્યા હતા.
આજે સવારે 7 વાગ્યા સુધીમાં પ્રાપ્ત થયેલા હંગામી અહેવાલો અનુસાર દેશમાં કુલ 33,82,775 સત્રોનું આયોજન કરીને રસીના કુલ 24,27,26,693 ડોઝ આપવામાં આવ્યા છે.
આમાં સામેલ છે:
|
|
HCWs
|
|
પ્રથમ ડોઝ
|
|
1,00,13,434
|
|
બીજો ડોઝ
|
|
69,13,017
|
|
FLWs
|
|
પ્રથમ ડોઝ
|
|
1,64,77,374
|
|
બીજો ડોઝ
|
|
87,55,586
|
|
18 થી 44 વર્ષનું વયજૂથ
|
|
પ્રથમ ડોઝ
|
|
3,39,45,647
|
|
બીજો ડોઝ
|
|
4,07,151
|
|
45 થી 60 વર્ષનું વયજૂથ
|
|
પ્રથમ ડોઝ
|
|
7,33,84,090
|
|
બીજો ડોઝ
|
|
1,16,28,092
|
|
60 વર્ષથી વધારે ઉંમરના લાભાર્થી
|
|
પ્રથમ ડોઝ
|
|
6,16,62,400
|
|
બીજો ડોઝ
|
|
1,95,39,902
|
|
કુલ
|
|
24,27,26,693
સ્વાસ્થ્ય અને પરિવાર કલ્યાણ મંત્રાલય
ફીચર ફોન અથવા લેન્ડલાઇન ફોન ધરાવતા લોકોની સંભાળ માટે આરોગ્ય સેતુની IVRS સેવા શરૂ કરવામાં આવી
કોવિડ-19 સામેની લડાઇમાં ભારત સરકારે કેટલાક સુરક્ષાત્મક પગલાં લીધા છે જેનો અમલ સમગ્ર દેશમાં રાજ્યો/ કેન્દ્ર શાસિત પ્રદેશોની સરકારોના સહયોગથી કરવામાં આવી રહ્યો છે. મુખ્ય સુરક્ષાત્મક પગલાં તરીકે અગાઉ કેન્દ્ર સરકાર દ્વારા આરોગ્ય સેતુ નામની એક એપ્લિકેશન શરૂ કરવામાં આવી છે.
આરોગ્ય સેતુ મોબાઇલ એપ્લિકેશન ઇલેક્ટ્રોનિક્સ અને આઇટી મંત્રાલય દ્વારા તૈયાર કરવામાં આવી છે. આ એપ્લિકેશન દ્વારા લોકો પોતાને કોરોના વાયરસનો ચેપ લાગવાનું કેટલું જોખમ છે તેનું આકલન કરી શકે છે. આ એપ્લિકેશન અદ્યતન બ્લુટૂથ ટેકનોલોજીથી અન્ય લોકો સાથે મોબાઇલ યુઝરના સંપર્કોની માહિતી મેળવીને તેમજ આર્ટિફિશિયલ ઇન્ટેલિજન્સના અલગોરીધમનો ઉપયોગ કરીને યુઝરને કોરોનાનો ચેપ લાગવાનું કેટલું જોખમ છે તેની માહિતી આપે છે. જો કોઇ પોઝિટીવ હોય તેવી વ્યક્તિના સંપર્કમાં યુઝર આવે તો યુઝરને આ એપ્લિકેશન દ્વારા માહિતગાર કરવામાં આવે છે.
યુઝર જ્યારે આરોગ્ય સેતુ એપ્લિકેશન તેમના મોબાઇલ ફોનમાં ઇન્સ્ટોલ કરે ત્યારે કેટલાક પ્રશ્નો પૂછવામાં આવે છે. જો તેમના જવાબોમાં કોવિડ-19ના લક્ષણો હોવાનું સૂચિત થાય તો, આ માહિતી સરકારના સર્વર પર મોકલવામાં આવે છે. ત્યારબાદ આ ડેટા સરકારને સમયસર પગલાં લેવામાં અને જો જરૂર લાગે તો આઇસોલેશનની પ્રક્રિયા કરવામાં મદદરૂપ થાય છે અને પોઝિટીવ ટેસ્ટ આવ્યો હોય તેવી વ્યક્તિની નજીકમાં આવવાથી પણ આ એપ્લિકેશન તુરંત યુઝરને ચેતવણી આપે છે. આ એપ્લિકેશન ગૂગલ પ્લે  અને iOS એપ સ્ટોર  બંને પર ઉપલબ્ધ છે. આ એપ્લિકેશન 10 ભારતીય ભાષા અને અંગ્રેજીમાં ઉપલબ્ધ છે.
જેઓ ફીચર ફોન અથવા લેન્ડલાઇન ફોનની સુવિધા ધરાવે છે તેવા નાગરિકોને આરોગ્ય સેતુના સુરક્ષા કવચમાં સમાવવા માટે “આરોગ્ય સેતુ ઇન્ટર એક્ટિવ વોઇસ રિસ્પોન્સ સિસ્ટમ” ની શરૂઆત કરવામાં આવી છે. આ સેવા સમગ્ર દેશમાં ઉપલબ્ધ છે. આ ટૉલ ફ્રી સેવા છે જેમાં નાગરિકોને 1921 નંબર પર મિસ્ડકૉલ કરવાનું કહેવામાં આવે છે અને ત્યારબાદ તેમને કૉલ બેક કરીને તેમના આરોગ્ય અંગે ઇનપુટ્સ આપવાની વિનંતી કરવામાં આવે છે.
આ પ્રશ્નો આરોગ્ય સેતુ એપ્લિકેશન જેવા જ પૂછવામાં આવે છે અને યુઝરે આપેલા જવાબોના આધારે લોકોને એસએમએસના માધ્યમથી સૂચવવામાં આવે છે કે, તેમની આરોગ્યની સ્થિતિ કેવી છે અને તેમને ભવિષ્યમાં પણ તેમના આરોગ્ય વિશે વધુ ચેતવણીઓ આપવામાં આવશે.
આ સેવા મોબાઇલ એપ્લિકેશનની જેમ જ 11 પ્રાદેશિક ભાષામાં શરૂ કરવામાં આવી છે. લોકો દ્વારા આપવામાં આવેલા ઇનપુટ્સ આરોગ્ય સેતુના ડેટાબેઝનો એક ભાગ રહેશે અને આ માહિતી જે કંઇપણ પગલાં લેવાના હોય તે અંગે નાગરિકોને ચેતવવા માટે પ્રક્રિયામાં લેવામાં આવશે જેથી તેમની સલામતી સુનિશ્ચિત કરી શકાય.
કોવિડ-19 સંબંધિત ટેકનિકલ પ્રશ્નો, માર્ગદર્શિકાઓ અને સલાહસૂચનો અંગે પ્રમાણભૂત માહિતી માટે કૃપા કરીને આ વેબસાઇટની નિયમિત મુલાકાત લો : https://www.mohfw.gov.in/.
કોવિડ-19 સંબંધિત કોઇપણ ટેકનિકલ પ્રશ્નો technicalquery.covid19[at]gov[dot]in પર અને અન્ય પ્રશ્નો ncov2019[at]gov[dot]in પર ઇમેલ પણ કરી શકો છો.
જો કોવિડ-19 સંબંધિત કોઇપણ પ્રશ્ન હોય તો, કૃપા કરીને આરોગ્ય અને પરિવાર કલ્યાણ મંત્રાલયના હેલ્પલાઇન નંબર : +91-11-23978046 અથવા 1075  પર કૉલ કરો. કોવિડ-19 અંગે રાજ્યો/ કેન્દ્ર શાસિત પ્રદેશોના હેલ્પલાઇન નંબરોની યાદી https://www.mohfw.gov.in/pdf/coronvavirushelplinenumber.pdf પર ઉપલબ્ધ છે.
GP/DS
(Visitor Counter : 467
પ્રધાનમંત્રીનું કાર્યાલય
પ્રધાનમંત્રીનું SCO સમિટમાં ભાગ લેવા સમરકંદમાં આગમન
પ્રધાનમંત્રી શ્રી નરેન્દ્ર મોદી આજે સવારે ઉઝબેકિસ્તાનના રાષ્ટ્રપતિ શ્રી શવકત મિર્ઝીયોયેવના નિમંત્રણ પર શાંઘાઈ કોઓપરેશન ઓર્ગેનાઈઝેશન ના રાજ્યના વડાઓની પરિષદની 22મી બેઠકમાં હાજરી આપવા સમરકંદ, ઉઝબેકિસ્તાન પહોંચ્યા હતા..
સમરકંદ આગમન પર પ્રધાનમંત્રીનું H.E. શ્રી અબ્દુલ્લા અરિપોવ, ઉઝબેકિસ્તાનના પ્રધાનમંત્રીએ ઉષ્માભર્યું સ્વાગત કર્યું હતું, કેટલાક મંત્રીઓ, સમરકંદ ક્ષેત્રના ગવર્નર અને ઉઝબેકિસ્તાન સરકારના અન્ય વરિષ્ઠ અધિકારીઓએ પણ પ્રધાનમંત્રીનું એરપોર્ટ પર સ્વાગત કર્યું હતું.
આવતીકાલે સવારે, 16 સપ્ટેમ્બર 2022ના રોજ, પ્રધાનમંત્રી SCO સમિટમાં ભાગ લેશે અને ઉઝબેકિસ્તાનના રાષ્ટ્રપતિ અને સમિટમાં ભાગ લેનારા કેટલાક અન્ય નેતાઓ સાથે દ્વિપક્ષીય બેઠકો કરશે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ ગુરૂ રવિદાસજીને તેમની જયંતિ પર શ્રદ્ધાંજલિ અર્પણ કરી
પ્રધાનમંત્રી શ્રી નરેન્દ્ર મોદીએ ગુરૂ રવિદાસ જયંતિનાં પ્રસંગે ગુરૂ રવિદાસને શ્રદ્ધાંજલિ અર્પણ કરી હતી.
પ્રધાનમંત્રીએ કહ્યું હતું કે, “હું ગુરૂ રવિદાસને તેમની જયંતિ પર વંદન કરું છું. ગુરૂ રવિદાસજી આપણી ભૂમિમાં જન્મેલા એક મહાન સંત હતાં. તેમણે એક સમાન, ન્યાયી અને કરૂણાશીલ સમાજનું નિર્માણ કરવા કાર્ય કર્યું હતું. તેમનાં વચનો શાશ્વત તથા સમાજનાં તમામ વર્ગોનાં લોકો માટે ઉપયોગી છે.
ગુરૂ રવિદાસજીએ આપણાં સમાજમાં કેટલાંક સકારાત્મક પરિવર્તનો કર્યાં હતાં. તેમણે જૂની રૂઢિચુસ્ત પરંપરાઓ સામે પ્રશ્ર ઉઠાવ્યો હતો તથા લોકોને સમયની સાથે પરિવર્તન કરવા પ્રેરિત કર્યા હતાં. આ જિજ્ઞાસાવૃત્તિ, પરંપરાઓ સામે પ્રશ્રો ઉઠાવવાનું સાહસ અને સમયની સાથે પરિવર્તન કરવા પર ભાર મૂકવાનું તેમનું કાર્ય તેમને મહાન સંતોની શ્રેણીમાં સ્થાન આપે છે.
ગુરૂ રવિદાસજી બંધુત્વ અને સંવાદિતાનાં મૂલ્યોમાં આસ્થા ધરાવતાં હતાં. તેઓ કોઈ પણ પ્રકારનાં ભેદભાવમાં માનતાં નહોતા. જ્યારે આપણે ‘સબ કા સાથ, સબ કા વિકાસ’નાં સિદ્ધાંત સાથે કામ કરીએ છીએ, ત્યારે આપણે ગુરૂ રવિદાસજીનાં દરેક મનુષ્યની, ખાસ કરીને ગરીબોની સેવા કરવા પર ભાર મૂકવાની વાતથી પ્રેરિત થઈએ છીએ.
આજે હું ગુરૂ રવિદાસજીનાં આ શબ્દો તમારી સાથે વહેંચી રહ્યો છું:
ऐसा चाहूँ राज मैं जहाँ मिलै सबन को अन्न।
छोट बड़ो सब सम बसै, रैदास रहै प्रसन्न।।
ગુરૂ રવિદાસજી દરેકને પર્યાપ્ત ભોજન મળતું હોય અને દરેક વ્યક્તિ સુખી અને સંતોષી હોય એવાં સમયનું સ્વપ્ન સેવતાં હતાં.”
(Visitor Counter : 99
પ્રધાનમંત્રીનું કાર્યાલય
પ્રધાનમંત્રીએ રાજસ્થાનના નાથદ્વારામાં શ્રીનાથજી મંદિરમાં દર્શન અને પૂજા કરી
પ્રધાનમંત્રી શ્રી નરેન્દ્ર મોદીએ આજે રાજસ્થાનના નાથદ્વારામાં શ્રીનાથજી મંદિરમાં પૂજા અને દર્શન કર્યા હતા. તેમણે મંદિરના પૂજારીઓ સાથે પણ વાતચીત કરી અને ભગવાન શ્રીનાથને 'ભેટ પૂજા' અર્પણ કરી.
પ્રધાનમંત્રીએ ટ્વીટ કર્યું:
“નાથદ્વારામાં ભગવાન શ્રીનાથજીના દર્શન અને આશીર્વાદ લેવાનું સૌભાગ્ય પ્રાપ્ત થયું. તેમની પાસે દેશવાસીઓના શ્રેષ્ઠ સ્વાસ્થ્ય અને કલ્યાણની કામના કરી હતી.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
મંત્રીમંડળ
મંત્રીમંડળ દ્વારા ભારત અને જાપાન વચ્ચે ગુણવત્તાયુક્ત કાપડના ક્ષેત્રમાં સહયોગ માટેના કરારને મંજૂરી આપવામાં આવી
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે ભારત અને જાપાનના બજાર માટે ભારતીય કાપડ અને કપડાની ગુણવત્તા અને પરીક્ષણ સુધારવા ભારતની કાપડ સમિતિ અને જાપાનના મેસર્સ નિસેનકેન ક્વોલિટી ઇવેલ્યુએશન સેન્ટર વચ્ચે સમજૂતી પત્ર પર હસ્તાક્ષર કરવાની મંજૂરી આપી છે.
આ સમજૂતી કરાર જાપાનના મેસર્સ નિસેનકેન ક્વોલિટી ઇવેલ્યુએશન સેન્ટરને કાપડ અને પરિધાન ઉત્પાદકો માટે ભારતમાં પોતાના સહકારી પરીક્ષણ અને નિરીક્ષણ સેવા પ્રદાતાઓ તરીકે કાપડ સમિતિને સોંપવામાં સક્ષમ બનાવશે. આ સમજૂતી કાપડ અને પરિધાન ઉત્પાદકોનો તકનીકી કાપડના સાથે એવા કોઈ અન્ય ઉત્પાદકોનો પણ સમાવેશ કરશે જેના અંગે બંને સ્થાનિક અને વિદેશી ગ્રાહકો / ખરીદદારો પછીની તારીખે પરસ્પર સંમત થયા હોય.
SD/GP/BT
(
પ્રધાનમંત્રીનું કાર્યાલય
પ્રધાનમંત્રીએ મહાલયા નિમિત્તે લોકોને શુભેચ્છાઓ પાઠવી
પ્રધાનમંત્રી શ્રી નરેન્દ્ર મોદીએ મહાલયાના પ્રસંગે લોકોને શુભેચ્છા પાઠવી છે.
એક ટ્વિટમાં પ્રધાનમંત્રીએ કહ્યું કે,
"શુભો મહાલયા!
આપણે મા દુર્ગાને નમન કરીએ અને વૈશ્વિક સુખાકારી અને નાગરિકોના કલ્યાણ માટે તેમના આશીર્વાદ માંગીએ. આવનારા સમયમાં દરેક ખુશ અને તંદુરસ્ત રહે."
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી વારાણસી સ્થિત બિન સરકારી સંગઠનોના પ્રતિનિધીઓ સાથે આવતીકાલે વાર્તાલાપ કરશે
પ્રધાનમંત્રી સામાજિક સંસ્થાઓ દ્વારા લૉકડાઉન દરમિયાન કરવામાં આવેલા ખાદ્ય વિતરણ અને અન્ય સહાયતા કાર્યોને ચર્ચા દ્વારા દેશ સમક્ષ રજૂ કરશે
કોરોના મહામારીને ધ્યાનમાં રાખીને લાગુ કરવામાં આવેલા લૉકડાઉન દરમિયાન વારાણસીના લોકો તેમજ સામાજિક સંસ્થાઓ દ્વારા મુશ્કેલીના સમયમાં જિલ્લા વહીવટીતંત્રના માધ્યમથી તેમજ પોતાના વ્યક્તિગત પ્રયાસો દ્વારા તમામ જરૂરિયાતમંદ લોકોને સમયસર ભોજન ઉપલબ્ધ થાય તે સુનિશ્ચિત કરવામાં આવ્યું હતું.
પ્રધાનમંત્રીજી આવી સંસ્થાઓ અને તેમના પ્રતિનિધીઓ સાથે વીડિયો કોન્ફરન્સના માધ્યમથી વાર્તાલાપ કરશે અને તેમના અનુભવો તેમજ તેમણે લૉકડાઉનના સમય દરમિયાન કરેલા વિવિધ સામાજિક કાર્યોને ચર્ચા દ્વારા દેશ સમક્ષ રજૂ કરશે.
લૉકડાઉનના સંપૂર્ણ સમયગાળા દરમિયાન વારાણસીમાં અલગ અલગ વિસ્તારો સાથે સંકળાયેલી 100થી વધુ સંસ્થાઓએ જિલ્લા વહીવટીતંત્રના ફુડ સેલના માધ્યમથી તેમજ વ્યક્તિગતરૂપે અંદાજે 20 લાખ ફુડ પેકેટ્સ અને 2 લાખથી વધુ સુકા કરિયાણાની કિટ્સનું વિતરણ કર્યું હતું.
આ સંસ્થાઓ દ્વારા ભોજન વિતરણ ઉપરાંત સેનિટાઇઝર/ માસ્ક વિતરણ વગેરે કાર્યો પણ આ મહામારીને અટકાવવા માટે કરવામાં આવ્યા હતા. જિલ્લા વહીવટીતંત્ર દ્વારા આ તમામ લોકોને ‘કોરોના યોદ્ધાઓ’ તરીકે સન્માનિત કરવામાં આવ્યા છે.
આ સંસ્થાઓમાં તબીબી, ધાર્મિક, સામાજિક, હોટેલ/ સામાજિક ક્લબો તેમજ વ્યાવસાયિક ક્ષેત્ર સાથે સંકળાયેલી સંસ્થાઓ સામેલ છે.
GP/DS
(
મંત્રીમંડળ
મંત્રીમંડળે લોકસભા 2019ની ચૂંટણી માટે અધિસૂચના જાહેર કરવા માટે મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે લોકસભા 2019ની ચૂંટણી માટે જન પ્રતિનિધિત્વ કાયદો 1951ની કલમ 14ની પેટાકલમ  અંતર્ગત બંધારણીય અધિસૂચના જાહેર કરવા માટે મંજૂરી આપી દીધી છે. એમાં ચૂંટણી પંચ દ્વારા પોતાની કાર્યવાહીમાં ભલામણો કરવામાં આવેલી તારીખો પર લોકસભાનાં સભ્યોને ચૂંટવા માટે સંસદીય ચૂંટણી ક્ષેત્રોને અપીલ કરવાની જોગવાઈ છે.
અસર
અધિસૂચના જાહેર કરવાથી 17મી લોકસભાની રચના કરવા માટેની ચૂંટણી પ્રક્રિયા શરૂ થઈ જશે.
NP/J.Khunt/GP/RP
(Visitor Counter : 159
ઉપરાષ્ટ્રપતિ સચિવાલય
ઉપરાષ્ટ્રપતિએ છત્તીસગઢમાં સુકમા જિલ્લામાં સીઆરપીએફ જવાનો પર થયેલા હુમલાની નિંદા કરી
નવી દિલ્હી, 25-04-2017
ઉપરાષ્ટ્રપતિ શ્રી એમ. હામિદ અન્સારીએ છત્તીસગઢના સુકમા જિલ્લામાં સીઆરપીએફના જવાનો પર થયેલા હુમલાની નિંદા કરી છે. પોતાના સંદેશમાં, તેમણે કહ્યું કે આ રીતેના ઘૃણાસ્પદ અને જધન્ય કૃત્ય કોઈપણ રીતે વાજબી ના હોઈ શકે અને ગુનેગારોને પકડીને તેમના જધન્ય ગુના માટે દંડિત કરવા જોઈએ.
પોતાના સંદેશમાં ઉપરાષ્ટ્રપતિએ કહ્યું કે છત્તીસગઢના સુકમા જિલ્લામાં થયેલા હુમલાની બાબતમાં જાણીને મને ઘણું દુઃખ થયું છે, જેમાં સીઆરપીએફના અનેક જવાનોએ પોતાના જીવ ગુમાવ્યા છે. આ રીતે ઘૃણાસ્પદ અને અન્યાયપૂર્ણ કૃત્ય કોઈપણ રીતે વ્યાજબી ના હોઈ શકે. ગુનેગારોને પકડીને તેમના જધન્ય ગુના માટે દંડિત કરાવવા જોઈએ.
પોતાના કર્તવ્યનું પાલન કરવા પોતાના જીવનનું બલિદાન આપનારા આ સીઆરપીએફ જવાનોના શોક સંતપ્ત પરિવારો પ્રત્યે હું મારી સંવેદનાઓ વ્યક્ત કરું છું અને ઘાયલોને ઝડપથી સાજા થાય તે માટે પ્રાર્થના કરું છું.
AP/J.Khunt/GP
(Visitor Counter : 97
પ્રધાનમંત્રીનું કાર્યાલય
મણિપુરના 50મા રાજ્ય સ્થાપના દિવસ પર પ્રધાનમંત્રીનું સંબોધન
"તેમના ઈતિહાસના ઉતાર-ચઢાવનો સામનો કરવા માટે મણિપુરી લોકોની સ્થિતિસ્થાપકતા અને એકતા એ જ તેમની સાચી તાકાત છે"
"મણિપુર બંધ અને નાકાબંધીથી શાંતિ અને આઝાદીને પાત્ર છે"
"સરકાર મણિપુરને દેશનું સ્પોર્ટ્સ પાવરહાઉસ બનાવવા માટે પ્રતિબદ્ધ છે"
"નોર્થ-ઈસ્ટને એક્ટ ઈસ્ટ પોલિસીનું કેન્દ્ર બનાવવાના વિઝનમાં મણિપુરની મુખ્ય ભૂમિકા છે"
"રાજ્યની વિકાસયાત્રામાં આવતા અવરોધો દૂર થયા છે અને આગામી 25 વર્ષ મણિપુરના વિકાસના અમૃત કાલ છે"
પ્રધાનમંત્રી શ્રી નરેન્દ્ર મોદીએ મણિપુરના 50માં રાજ્ય સ્થાપના દિવસ પર મણિપુરના લોકોને અભિનંદન પાઠવ્યા છે. આ પ્રસંગે બોલતા, તેમણે આ ભવ્ય પ્રવાસમાં યોગદાન આપનાર દરેક વ્યક્તિના બલિદાન અને પ્રયત્નોને શ્રદ્ધાંજલિ આપી હતી. તેમણે તેમના ઈતિહાસના ઉતાર-ચઢાવનો સામનો કરતા મણિપુરી લોકોની સ્થિતિસ્થાપકતા અને એકતાને તેમની સાચી તાકાત ગણાવી. તેમણે રાજ્યના લોકોની અપેક્ષાઓ અને આકાંક્ષાઓનો પ્રથમ હાથ મેળવવા માટેના તેમના સતત પ્રયત્નોને પુનરાવર્તિત કર્યા જેનાથી તેઓ તેમની લાગણીઓ અને અપેક્ષાઓને વધુ સારી રીતે સમજવામાં સક્ષમ થયા અને રાજ્યની સમસ્યાઓનો સામનો કરવાના માર્ગો શોધી શક્યા. તેમણે ખુશી વ્યક્ત કરી કે મણિપુરી લોકો તેમની શાંતિ માટેની સૌથી મોટી ઈચ્છા પૂરી કરી શકે છે. "મણિપુર બંધ અને નાકાબંધીથી શાંતિ અને આઝાદીને પાત્ર છે", તેમણે કહ્યું.
વડાપ્રધાને કહ્યું કે સરકાર મણિપુરને દેશનું સ્પોર્ટ્સ પાવરહાઉસ બનાવવા માટે પ્રતિબદ્ધ છે. તેમણે કહ્યું કે મણિપુરના પુત્રો અને પુત્રીઓએ રમતગમત ક્ષેત્રે નામના મેળવી છે અને તેમના જુસ્સા અને સંભવિતતાના પ્રકાશમાં રાજ્યમાં ભારતની પ્રથમ સ્પોર્ટ્સ યુનિવર્સિટીની સ્થાપના કરવામાં આવી છે. તેમણે સ્ટાર્ટ-અપ ક્ષેત્રમાં મણિપુરના યુવાનોની સફળતા પર પણ ટિપ્પણી કરી. તેમણે સ્થાનિક હસ્તકલાના પ્રચાર માટે સરકારની પ્રતિબદ્ધતાને રેખાંકિત કરી હતી.
વડા પ્રધાને ઉત્તર-પૂર્વને એક્ટ ઈસ્ટ નીતિનું કેન્દ્ર બનાવવાના વિઝનમાં મણિપુરની મુખ્ય ભૂમિકા પર ભાર મૂક્યો હતો. તેમણે કહ્યું કે 'ડબલ એન્જિન' સરકાર હેઠળ, મણિપુરને રેલવે જેવી લાંબા સમયથી રાહ જોવાતી સુવિધાઓ મળી રહી છે. જીરીબામ-તુપુલ-ઇમ્ફાલ રેલ્વે લાઇન સહિત રાજ્યમાં હજારો કરોડ રૂપિયાના કનેક્ટિવિટી પ્રોજેક્ટ્સ ચાલી રહ્યા છે. એ જ રીતે, ઇમ્ફાલ એરપોર્ટને આંતરરાષ્ટ્રીય દરજ્જો મળવાથી, ઉત્તર-પૂર્વના રાજ્યોની દિલ્હી, કોલકાતા અને બેંગલુરુ સાથેની કનેક્ટિવિટીમાં સુધારો થયો છે. મણિપુરને ભારત-મ્યાનમાર-થાઈલેન્ડ ત્રિ-પક્ષીય હાઈવે અને પ્રદેશમાં આગામી 9 હજાર કરોડની કુદરતી ગેસ પાઈપલાઈનથી પણ ફાયદો થશે.
વડાપ્રધાને કહ્યું કે રાજ્યની વિકાસયાત્રામાં આવતા અવરોધો દૂર થઈ ગયા છે અને આગામી 25 વર્ષ મણિપુરના વિકાસના અમૃતકાલ છે. તેમણે રાજ્યના ડબલ એન્જિન વૃદ્ધિની શુભેચ્છા પાઠવીને સમાપન કર્યું.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી 29 ફેબ્રુઆરી, 2020નાં રોજ આખા દેશમાં 10,000 ફાર્મર પ્રોડ્યુસર ઓર્ગેનાઇઝેશન  લોંચ કરશે
પ્રધાનમંત્રી કિસાન યોજનાનાં તમામ લાભાર્થીઓને કિસાન ક્રેડિટ કાર્ડ આપવાનું અભિયાન
પ્રધાનમંત્રી ઉત્તરપ્રદેશનાં ચિત્રકૂટમાં પ્રધાનમંત્રી કિસાન યોજનાનાં એક વર્ષ પૂર્ણ થવા પર આયોજિત કાર્યક્રમમાં ભાગ લેશે
પ્રધાનમંત્રી શ્રી નરેન્દ્ર મોદી 29 ફેબ્રુઆરી, 2020નાં રોજ ચિત્રકૂટમાં દેશભરમાં 10,000 ખેડૂત ઉત્પાદક મંડળીઓ  લોંચ કરશે.
નાના અને સીમાંત ખેડૂતોની સંખ્યા લગભગ 86 ટકા છે, જેમની પાસે દેશમાં સરેરાશ 1.1 હેક્ટરથી ઓછી ખેતીલાયક જમીન છે. આ નાનાં, સીમાંત અને જમીનવિહોણા ખેડૂતોને કૃષિ ઉત્પાદન દરમિયાન મોટા પડકારોનો સામનો કરવો પડે છે, જેમાં ટેકનોલોજી, શ્રેષ્ઠ બિયારણ, ખાતર, જંતુનાશક અને ઉચિત નાણાકીય સમસ્યાઓ સામેલ છે. આ ખેડૂતોને પોતાની આર્થિક નબળાઈને કારણે પોતાના ઉત્પાદનો માટે બજાર મેળવવાનાં પડકારોને પણ સામનો કરવો પડે છે.
એફપીઓથી નાનાં, સીમાંત અને જમીનવિહોણા ખેડૂતોનું સમુદાયીકરણ કરવામાં સહાયતા મળશે, જેથી આ સમસ્યાઓનું સમાધાન કરવામાં ખેડૂતોની સામૂહિક શક્તિ વધી શકે. એફપીઓની સભ્ય મંડળી અંતર્ગત પોતાની કામગીરીનું વ્યવસ્થાપન કરી શકશે, જેથી ટેકનોલોજી, રોકાણ, ધિરાણ અને બજાર સુધી વધારે સારી પહોંચ મળી શકે તથા તેમની આજીવિકા ઝડપથી વધી શકે.
પીએમ-કિસાનનું એક વર્ષ પૂર્ણ
આ પ્રસંગે પીએમ-કિસાન યોજના શરૂ થયાના એક વર્ષ પૂર્ણ થવાને ધ્યાનમાં રાખીને એની વર્ષગાંઠની ઉજવણીનું આયોજન પણ કરવામાં આવશે.
મોદી સરકારે ખેડૂતોની આવકનાં સમર્થન સ્વરૂપે પ્રધાનમંત્રી સમ્માન નિધિ  યોજના શરૂ કરી હતી, જેથી ખેડૂતોને કૃષિ, આનુષંગિક કામગીરીઓ અને સ્થાનિક જરૂરિયાતોનાં ખર્ચને પૂર્ણ કરવામાં મદદ મળી શકશે.
આ યોજના અંતર્ગત દરેક યોગ્ય લાભાર્થીને દર વર્ષે રૂ. 6,000ની રકમ આપવામાં આવે છે. આ રકમ બે-બે હજાર રૂપિયાનાં ત્રણ હપ્તામાં ચુકવવામાં આવે છે. દરેક હપ્તો ચાર મહિને આપવામાં આવે છે. આ ચૂકવણી ડાયારેક્ટ બેનિફિટ ટ્રાન્સફર  પદ્ધતિ અંતર્ગત યોગ્ય લાભાર્થીઓનાં બેંક ખાતાઓમાં સીધું ઓનલાઇન મોકલી શકાય છે.
આ યોજના 24 ફેબ્રુઆરી, 2019નાં રોજ શરૂ કરવામાં આવી હતી અને 24 ફેબ્રુઆરી, 2020નાં રોજ સફળતાપૂર્વક એક વર્ષ પૂર્ણ કર્યું છે.
મોદી સરકારનાં બીજા કાર્યકાળની પ્રથમ મંત્રીમંડળીય બેઠકમાં એક ઐતિહાસિક નિર્ણય અંતર્ગત તમામ ખેડૂતોને પીએમ-કિસાન યોજનાનો લાભ આપવાનો નિર્ણય લેવાયો હતો.
પ્રધાનમંત્રી કિસાન યોજનાના લાભાર્થીઓને કિસાન ક્રેડિટ કાર્ડ આપવાનું વિશેષ અભિયાન
પ્રધાનમંત્રી 29 ફેબ્રુઆરી, 2020નાં રોજ પીએમ-કિસાન યોજના અંતર્ગત તમામ લાભાર્થીઓને કિસાન ક્રેડિટ કાર્ડ  વિતરણ અભિયાન શરૂ કરશે.
પીએમ-કિસાન યોજના અંતર્ગત લગભગ 8.5 કરોડ લાભાર્થીઓમાંથી 6.5 કરોડથી વધારે ખેડૂતોની પાસે કિસાન ક્રેડિટ કાર્ડ છે.
આ અભિયાનથી એ સુનિશ્ચિત થશે કે લગભગ બે કરોડ પીએમ-કિસાન લાભાર્થીઓને પણ કિસાન ક્રેડિટ કાર્ડની વહેંચણી કરવામાં આવશે.
તમામ પીએમ-કિસાન લાભાર્થીઓને ઓછા દરે સંસ્થાગત ઋણની સુવિધા આપવા માટે 12 થી 26 ફેબ્રુઆરી સુધી 15 દિવસીય વિશેષ અભિયાન શરૂ કરવામાં આવ્યું છે. આ સેવા માટે એક પાનાનું સાધારણ ફોર્મ ભરવાનું રહેશે, જેમાં બેંક ખાતા નંબર, ખેતીવાડીનાં રેકોર્ડનું વિવરણ જેવી મૂળભૂત જાણકારી આપવાની હોય છે. એમાં ખેડૂતોને એ જાણકારી આપવી પડશે કે હાલ તેઓ કોઈ પણ અન્ય બેંક ખાતામાંથી કેસીસીનાં લાભાર્થી નથી.
જે પીએમ-કિસાન લાભાર્થીઓની અરજી 26 ફેબ્રુઆરી સુધી મળી હોય, તેમને કિસાન ક્રેડિટ કાર્ડ આપવા માટે 29 ફેબ્રુઆરીનાં રોજ બેંક શાખાઓમાં બોલાવવામાં આવશે.
RP
(Visitor Counter : 708
ગૃહ મંત્રાલય
કેન્દ્રીય ગૃહ અને સહકારિતા મંત્રી શ્રી અમિત શાહે પ્રધાનમંત્રી શ્રી નરેન્દ્ર મોદીના નેતૃત્વમાં આજે લેવાયેલા કેબિનેટના નિર્ણયોની પ્રશંસા કરી છે
બધા માટે કનેક્ટિવિટી એ મોદી સરકારની પ્રાથમિકતા છે અને આજે પીએમ શ્રી નરેન્દ્ર મોદીની કેબિનેટે દૂરના અને મુશ્કેલ વિસ્તારોમાં 24680 ખુલ્લા ગામોમાં 4G મોબાઇલ સેવાઓ પૂરી પાડવા માટે રૂ. 26316 કરોડના કુલ ખર્ચે 4G મોબાઇલ સેવાઓના સંતૃપ્તિ માટેના પ્રોજેક્ટને મંજૂરી આપી છે
પીએમ શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે BSNLના રૂ. 1.64 લાખ કરોડના પુનઃજીવીત પેકેજને મંજૂરી આપી હતી જે BSNLને તેમની હાલની સેવાઓની ગુણવત્તા સુધારવા, 4G સેવાઓ બહાર પાડવામાં અને નાણાકીય રીતે સક્ષમ બનવામાં મદદ કરશે
ભારત ઓક્ટોબર 2022માં તેના પ્રથમ વખતના ફિફા અંડર-17 મહિલા વર્લ્ડ કપની યજમાની કરશે અને આજે પીએમ શ્રી નરેન્દ્ર મોદીએ FIFA WCની યજમાની માટે ગેરંટી પર હસ્તાક્ષર કરવાની મંજૂરી આપી છે
FIFA WC ના હોસ્ટિંગ માટે ગેરંટી પર હસ્તાક્ષર કરવાથી ચોક્કસપણે વધુ છોકરીઓને ફૂટબોલ રમવા માટે પ્રેરણા મળશે અને રમતના નેતૃત્વમાં તેમનું પ્રતિનિધિત્વ વધશે
કેન્દ્રીય ગૃહ અને સહકારિતા મંત્રી શ્રી અમિત શાહે પ્રધાનમંત્રી નરેન્દ્ર મોદીના નેતૃત્વમાં આજે લેવાયેલા કેબિનેટના નિર્ણયોની પ્રશંસા કરી છે. શ્રેણીબદ્ધ ટ્વિટમાં શ્રી અમિત શાહે કહ્યું કે, “બધા માટે કનેક્ટિવિટી એ મોદી સરકારની પ્રાથમિકતા છે. આજે પીએમ શ્રી નરેન્દ્ર મોદી કેબિનેટ પાસે છે
દૂરના અને મુશ્કેલ વિસ્તારોમાં 24680 અનકવર્ડ ગામોમાં 4G મોબાઇલ સેવાઓ પૂરી પાડવા માટે ₹26316 કરોડના કુલ ખર્ચે 4G મોબાઇલ સેવાઓના સંતૃપ્તિ માટેના પ્રોજેક્ટને મંજૂરી આપી.
કેન્દ્રીય ગૃહ મંત્રીએ જણાવ્યું હતું કે “અન્ય મહત્વના નિર્ણયમાં, પ્રધાનમંત્રી શ્રી નરેન્દ્ર મોદીજીની અધ્યક્ષતામાં કેન્દ્રીય કેબિનેટે 1.64 લાખ કરોડ રૂપિયાના BSNLના પુનઃસજીવન પેકેજને મંજૂરી આપી હતી. આનાથી BSNLને તેમની હાલની સેવાઓની ગુણવત્તા સુધારવામાં, 4G સેવાઓ બહાર પાડવામાં અને નાણાકીય રીતે સક્ષમ બનવામાં મદદ મળશે.”
શ્રી શાહે જણાવ્યું હતું કે “ભારત ઓક્ટોબર 2022માં પ્રથમ વખત FIFA U-17 મહિલા વર્લ્ડ કપની યજમાની કરશે. આજે પીએમ શ્રી નરેન્દ્ર મોદીજીએ FIFA WC ની યજમાની માટે ગેરંટી પર હસ્તાક્ષર કરવાની મંજૂરી આપી છે. આ ચોક્કસપણે વધુ છોકરીઓને ફૂટબોલ રમવા માટે પ્રેરિત કરશે અને રમતના નેતૃત્વમાં તેમનું પ્રતિનિધિત્વ વધારશે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 125
પ્રધાનમંત્રીનું કાર્યાલય
પ્રધાનમંત્રી ફ્રાંસના પેરિસ પહોંચ્યા
પ્રધાનમંત્રી શ્રી નરેન્દ્ર મોદી 13 જુલાઈ 2023ના રોજ બપોરે પેરિસ પહોંચ્યા.
ખાસ ઈશારામાં, એરપોર્ટ પર ફ્રાન્સના પ્રધાનમંત્રી મહામહિમ સુશ્રી એલિઝાબેથ બોર્ને પ્રધાનમંત્રી મોદીનું સ્વાગત કર્યું હતું. પ્રધાનમંત્રી મોદીનું ઔપચારિક સ્વાગત કરાયું અને ગાર્ડ ઓફ ઓનર આપવામાં આવ્યું હતું.
ફ્રાન્સના રાષ્ટ્રપતિ શ્રીમાન ઇમેન્યુઅલ મેક્રોનના આમંત્રણ પર પ્રધાનમંત્રી મોદી બેસ્ટિલ ડે પરેડમાં ગેસ્ટ ઓફ ઓનર તરીકે હાજરી આપશે. આ મુલાકાત ભારત-ફ્રાન્સ વ્યૂહાત્મક ભાગીદારીની 25મી વર્ષગાંઠની ઉજવણી પણ કરે છે.
YP/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
|
નાણા મંત્રાલય
|
જાહેર ક્ષેત્રની બેંકો દ્વારા ઓક્ટોબર 2019 દરમિયાન ગ્રાહક સંપર્ક પહેલનું આયોજન
PSB બેંકોને ગ્રાહકોનો સંપર્ક કરવા તેમજ ધીરાણ કરવા માટે તૈયારી બતાવવા નાણામંત્રીએ આપેલા નિર્દેશોને ઓક્ટોબર 2019માં PSB દ્વારા ગ્રાહક સંપર્ક પહેલનું આયોજન કરીને સ્પષ્ટ કરવામાં આવ્યા
ઓક્ટોબર 2019 દરમિયાન સમગ્ર દેશમાં 374 જિલ્લામાં ગ્રાહક સંપર્ક કેમ્પોનું આયોજન
એક જ મહિનામાં રૂ. 2.53 લાખ કરોડ જેટલી વિક્રમી રકમની લોન આપવામાં આવી
ઓક્ટોબર 2019 દરમિયાન PSB દ્વારા નોન-બેંકિંગ ફાઇનાન્સિઅલ કંપનીઓ ને કુલ રૂ. 19,627.26 કરોડનું ધીરાણ કરવામાં આવ્યું
કેન્દ્રીય નાણામંત્રીએ સપ્ટેમ્બર 2019માં જાહેર ક્ષેત્રની બેંકો ને આપેલા નિર્દેશો અનુસાર, PSB દ્વારા અન્ય બેંકો અને NBFCની સહભાગીતા સાથે ગ્રાહક સંપર્ક કાર્યક્રમોનું આયોજન કરવામાં આવ્યું હતું. આ કાર્યક્રમોના તબક્કા-1 માં 226 જિલ્લા અને તબક્કા -2 માં 148 જિલ્લા આવરી લેવામાં આવ્યા હતા. આ કેમ્પો દરમિયાન PSBએ સક્રિયપણે તેમના ગ્રાહકોનો સંપર્ક કર્યો હતો અને વિવેકપૂર્ણ માપદંડો અનુસાર લોનની મંજૂરી, ખાતા ખોલાવવા અને ખાતાના આધાર તેમજ મોબાઇલ સિડિંગની કામગીરી અને BHIM એપ્લિકેશનને લોકપ્રિય બનાવવા માટેની વિવિધ પ્રવૃત્તિઓ માટે ભરપૂર પ્રયાસો કરવામાં આવ્યા હતા. આ પ્રવૃત્તિ દરમિયાન PSBની વ્યક્તિગત શાખાઓ ખાતે એટલે કે કેમ્પ સિવાય પણ આવા જ ગ્રાહક સંપર્ક પ્રયાસો હાથ ધરવામાં આવ્યા હતા.
આ પહેલ દરમિયાન હાંસલ કરવામાં આવેલી સિદ્ધિઓના મુખ્ય અંશો નીચે મુજબ છે:
- ઓક્ટોબર 2019 દરમિયાન કુલ રૂપિયા 2,52,589 કરોડની લોનની રકમ ફાળવવામાં આવી જેમાં કેમ્પો અને તમામ શાખાઓ શામેલ છે.
- નવી ટર્મ લોન પેટે રૂ. 1,05,599 કરોડની રકમ આપવામાં આવી
- નવી કાર્યકારી મૂડી લોન પેટે રૂ. 46,800 કરોડની રકમ આપવામાં આવી.
- કુલ નવી ટર્મ લોન + નવી કાર્યકારી મૂડી  લોનની રકમ કુલ આપવામાં આવેલી કુલ રકમના 60 ટકા હતી.
- ઓક્ટોબર 2019 દરમિયાન NBFCને રૂ. 19,627.26 કરોડનું ધીરાણ આપવામાં આવ્યું.
વિગતો આ મુજબ છે:
- ગ્રાહક સંપર્ક પહેલમાં PSB દ્વારા આપવામાં આવેલી રકમનો ડેટા
|
|
01.10.2019 થી 9.10.2019 સુધી પ્રથમ ગ્રાહક સંપર્ક પહેલ દરમિયાન
|
|
9.10.2019 થી 31.10.2019 સુધી બીજી ગ્રાહક સંપર્ક પહેલ દરમિયાન
|
|
01.10.2019 થી 31.10.2019 સુધી
|
|
રકમ 
|
|
81,695
|
|
1,70,893
|
|
2,52,589
2. ગ્રાહક સંપર્ક પહેલમાં PSB દ્વારા આપવામાં આવેલી રકમનો ડેટા – પ્રોડક્ટ અનુસાર
|
|
અનુ. નંબર
|
|
પ્રોડક્ટ
|
|
01.10.2019 થી 9.10.2019 સુધી પ્રથમ ગ્રાહક સંપર્ક પહેલ દરમિયાન
|
|
9.10.2019 થી 31.10.2019 સુધી બીજી ગ્રાહક સંપર્ક પહેલ દરમિયાન
|
|
01.10.2019 થી 31.10.2019 સુધી
|
|
રકમ 
|
|
1
|
|
હોમ લોન
|
|
2,688
|
|
9,478
|
|
12,166
|
|
2
|
|
વાહન લોન
|
|
1,638
|
|
5,447
|
|
7,085
|
|
3
|
|
શિક્ષણ લોન
|
|
152
|
|
273
|
|
425
|
|
4
|
|
અન્ય પર્સનલ લોન
|
|
3,503
|
|
11,747
|
|
15,250
|
|
5
|
|
MSME લોન
|
|
13,956
|
|
23,254
|
|
37,210
|
|
6
|
|
કૃષિ લોન
|
|
11,451
|
|
29,053
|
|
40,504
|
|
7
|
|
કોર્પોરેટ્સ
|
|
46,224
|
|
76,561
|
|
1,22,785
|
|
8
|
|
NBFCs
|
|
1,175
|
|
12,488
|
|
13,663
|
|
9
|
|
NBFCs ઓન-લેન્ડિંગ
|
|
908
|
|
2,592
|
|
3,500
|
|
કુલ
|
|
81,695
|
|
1,70,893
|
|
2,52,589
3. ઓક્ટોબર 2019ના મહિના દરમિયાન NBFCને કરેલું ધીરાણ
|
|
શ્રેણી
|
|
ચુકવેલી રકમ

|
|
ઓન-લેન્ડિંગ/કો-ઓરિજિનેશન
|
|
15,297.18
|
|
પૂલ બાયઆઉટ
|
|
1,453.13
|
|
PCGS
|
|
2,876.95
|
|
કુલ
|
|
19,627.26
સ્રોત: બેંકો
DS/RP
પ્રધાનમંત્રીનું કાર્યાલય
પ્રધાનમંત્રીએ અરુણાચલ પ્રદેશના ગ્યાંગખાર ખાતે શાર ન્યામા ત્શો સમ નામિગ લખાંગ ના ઉદ્ઘાટનની પ્રશંસા કરી
પ્રધાનમંત્રી શ્રી નરેન્દ્ર મોદીએ અરુણાચલ પ્રદેશના ગ્યાંગખાર ખાતે મુખ્યમંત્રી શ્રી પેમા ખાંડુ દ્વારા શાર ન્યમા ત્શો સમ નામિગ લખાંગ ના ઉદ્ઘાટનની પ્રશંસા કરી છે.
અરુણાચલ પ્રદેશના મુખ્યમંત્રી શ્રી પેમા ખાંડુ દ્વારા એક ટ્વીટ શેર કરતાં, પ્રધાનમંત્રીએ ટ્વીટ કર્યું;
"આ પવિત્ર સ્થળ ભારતના તમામ ભાગોમાંથી લોકોને આકર્ષિત કરે અને બૌદ્ધ ધર્મ સાથે આપણા રાષ્ટ્રના ઊંડા મૂળના જોડાણને વધુ ગહન કરે."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(